**Razpis za mobilnost zaposlenih z namenom poučevanja in usposabljanja v okviru programa Slovenski štipendijski sklad EGP in NFM**

Fakulteta za dizajn, samostojni visokošolski zavod, pridružena članica Univerze na Primorskem (v nadaljevanju FD) objavlja Razpis za mobilnost zaposlenih z namenom poučevanja in usposabljanja v okviru programa Slovenski štipendijski sklad EGP in NFM.

1. **Cilji**

Slovenski štipendijski sklad podpira mednarodno mobilnost in med-institucionalne projekte s področja izobraževanja in usposabljanja ter na ta način prispeva h krepitvi razvoja človeškega kapitala in znanja. Cilj programa je spodbujati bilateralno sodelovanje med državami, ki sodelujejo v programu, še posebej pa izboljšanju sodelovanja med organizacijami, ki prihajajo iz Norveške, Islandije, Lihtenštajna in Slovenije.

1. **Pogoji sodelovanja**

Na razpis se lahko prijavijo zaposleni na FD, ki:

* so na FD v delovnem razmerju, ki ustreza Zakonu o delovnih razmerjih,
* delajo na FD na podlagi podjemne pogodbe, avtorske pogodbe oz. pogodbe o sodelovanju.

Zaposleni se lahko udeležijo mobilnosti na Norveškem, Islandiji ali v Lihtenštajnu.

Mobilnost z namenom poučevanja in usposabljanja traja šest dni in mora biti zaključena najkasneje do 30. 4. 2016.

1. **Razpisana mesta za mobilnost**

Mobilnost zaposlenih z namenom poučevanja (STA) – 5 mest.

Mobilnost zaposlenih z namenom usposabljanja (STT) – 5 mest.

Višina dotacije za stroške bivanja in potovanja:

|  |  |  |
| --- | --- | --- |
| Država  izmenjave | Strošek  bivanja  (za 6 dni)  v € | Strošek  potovanja v € |
| Norveška | 1.560,00 | 800,00 |
| Islandija | 1.080,00 | 950,00 |
| Lihtenštajn | 1.560,00 | 450,00 |

1. **Kriteriji za izbiro**

Prednost pri izbiri bodo imeli kandidati, ki:

* izkazujejo namero, da bodo v času izmenjave poleg usposabljanja oz. poučevanja vzpostavili tudi druge oblike sodelovanja med institucijama;
* se na izmenjavo v okviru programa Slovenski štipendijski sklad EGP in NFM prijavljajo prvič.

1. **Prijava na razpis**

Kandidat odda vlogo tako, da izpolni prijavnico »Prijava za EGP in NFM«, ki je priloga tega razpisa. Ob prijavi na razpis kandidat predloži program usposabljanja/poučevanja v angleškem jeziku.

Prijavo je potrebno oddati najkasneje do **29. 1. 2016** v Pisarno za mednarodno in raziskovalno dejavnost FD.

1. **Podrobnejše informacije**

Podrobnejše informacije o pogojih in možnostih za mobilnost kandidati dobijo pri ga. Almini Duraković, mag. diz., telefon: 059 23 5011, e-pošta: [almina.durakovic@fd.si](mailto:almina.durakovic@fd.si).

Spletna stran programa:  
[www.cmepius.si/o-nas/programi/slovenski-stipendijski-sklad-si04/](http://www.cmepius.si/o-nas/programi/slovenski-stipendijski-sklad-si04/)

Izr. Prof. Nada Rožmanec Matičič, univ. dipl. ing. arh.  
v. d. dekanje Fakultete za dizajn

Trzin, 18. 12. 2015